text: 2 min. Madrid 26/09/2016 07:00
  651x366 Rodrigo Rato, als jutjats / EFE Rodrigo Rato, als jutjats / EFE
  El judici per les targetes 'black' de Bankia i Caja Madrid arrenca aquest dilluns a l'Audiència Nacional, a Madrid, amb els expresidents de les entitats, Rodrigo Rato i Miguel Blesa, com a principals acusats d'una llista de 65 persones entre financers, polítics i sindicalistes que conformaven els òrgans de direcció i consells de l'entitat. Aquests acusats van gastar-se, segons els indicis del jutge i manté la Fiscalia Anticorrupció, 15,25 milions d'euros entre el 1999 i el 2012 amb aquestes targetes opaques, que suposaven una retribució amagada i que no pagaven a Hisenda.
  Al judici, Bankia i el Fons de Reestructuració Ordenada Bancària (FROB), actual propietari de l'entitat, exerceixen d'acusació particular entre altres parts personades. Anticorrupció demana penes de sis anys de presó per a Blesa i quatre anys i mig per a Rato, mentre que les rebaixa per als beneficiaris del sistema en un rang d'entre un i quatre anys. El FROB i Bankia ho eleven a entre sis i deu anys de presó per a aquests acusats.